stanford-oval/wikipedia huggingface dataset:
ปาล์มโอเอส

| --- | --- |
หน้าแสดงแอปพลิเคชันของปาล์มโอเอส
ผู้พัฒนา: Palm, Inc., Access 
เขียนด้วย: ภาษาซีพลัสพลัส, ภาษาซี 
สถานะ: ยุติการพัฒนา
วันที่เปิดตัว: พ.ศ. 2539 
สัญญาอนุญาต: proprietary license 
เว็บไซต์: www.access-company.com/products/platforms/garnet/index.html
ปาล์มโอเอส หรือ พาล์มโอเอส (อังกฤษ: PalmOS) หรือชื่อระบบปฎิบัติการเรียกชื่อใหม่ คือ ปาล์มเว็บโอเอส (Palm WebOS), เอชพี-ปาล์ม เว็บโอเอส [ควบรวมกิจการ] (HP-Palm WebOS) และในปัจจุบันคือ แอลจี เว็บโอเอส [อนุญาตสิทธิบัตรจากเอชพี] เป็นระบบปฏิบัติการ ที่ถูกคิดค้นและสร้างโดยบริษัท ปาล์มซอร์สอิงค์ สำหรับใช้กับอุปกรณ์ประเภทเครื่องคอมพิวเตอร์พกพา/เครื่องผู้ช่วยส่วนบุคคลอิเล็กทรอนิกส์ (Personal or Pocket Digital Assistant หรือเรียกโดยย่อทับศัพท์ภาษาอังกฤษว่าพีดีเอ (PDA) ซึ่งมีกลุ่มบริษัทคอมพิวเตอร์เป็นผู้ผลิตอุปกรณ์กลุ่มนี้เป็นหลัก บริษัทของผู้ผลิตรายใหญ่ของอุปกรณ์พีดีเอที่เป็นที่รู้จักกันทั่วโลก อาทิเช่น พีดีเอจากปาล์มอิงค์, ซัมซุง อิเล็กทรอนิกส์, ลีโนโว, การ์มิน-เอซุสเทค และ โซนี่ คอร์ปฯ (โซนี่ คลีเอ้) ได้รับการออกแบบมาให้ใช้งานในฐานะของคอมพิวเตอร์ย่อส่วนเพื่อพกพาติดตัวได้ง่าย โดยจะมีระบบปฎิบัติการติดตั้งไว้ล่วงหน้าพร้อมกับแอปพลิเคชันประยุกต์ หรือโปรแกรมชนิดย่อส่วนของเครื่องคอมพิวเตอร์เป็นเสมือนเครื่องมืออิเล็กทรอนิกส์ประเภทต่าง ๆ ที่จำเป็นนักธุรกิจและพนักงานของทุกองค์กร ใช้สำหรับการบริหารภาระงานประจำวันทั่วไปเช่น จดหมายอิเล็กทรอนิกส์, ตารางนัดหมาย, ปฎิทินและวันสำคัญต่าง ๆ, สมุดบันทึกที่อยู่, สมุดโทรศัพท์/ผู้ติดต่อส่วนบุคคล, นาฬิกาและเขตเวลาโลก, ระบบโอนย้ายและปรับปรุงเนื้อหากันระหว่างอุปกรณ์ (Sync) และรวมถึงคุณสมบัติในระบบความปลอดภัย เช่น บันทึกเสียง, บันทึกเลขธุรกรรมและรหัสลับส่วนบุคคล โดยอุปกรณ์เปิดตัวผลิตภัณฑ์เป็นครั้งแรกและดำเนินการเริ่มจัดจำหน่ายอุปกรณ์ในเชิงพาณิชย์เมื่อปี ค.ศ. 1996 (พ.ศ. 2539)
ประวัติ

ปาล์มโอเอสได้รับการพัฒนาขึ้นโดย เจฟ ฮอว์กินส์ (Jeff Hawkins) เพื่อใช้กับเครื่องพีดีเอ ปาล์มไพล็อต (Palm Pilot) ที่ผลิตขึ้นโดยยูเอสโรโบติกส์ (US Robotics) ปาล์มโอเอสรุ่น 1.0 ได้ถูกติดตั้งลงในเครื่องปาล์มไพล็อตรุ่น 1000 และ 5000 และรุ่น 2.0 ได้ถูกติดตั้งลงบนปาล์มไพล็อตรุ่น เพอร์ชันแนล และ โปรเฟสชันแนล
เมื่อมีการเปิดตัวปาล์ม ทรี ซีรีส์ (Palm III Series) ได้มีการเปิดตัวปาล์มโอเอสรุ่น 3.0 ที่ใช้กับเครื่องรุ่นนี้พร้อมกัน และยังมีการพัฒนารุ่น 3.1, 3.3 และ 3.5 ที่ได้เพิ่มคุณสมบัติการแสดงผลสี การใส่หน่วยความจำภายนอก หน่วยประมวลผลแบบใหม่ และการเพิ่มเติมอื่นๆ
รุ่น 4.0 ได้ออกมาพร้อมปาล์ม เอ็ม 500 ซีรีส์ (Palm M500 Series) และได้ทำการติดตั้งลงในเครื่องรุ่นก่อนหน้านี้ด้วย เวอร์ชันนี้ได้เพิ่มการเข้าถึงไฟล์ในรูปแบบมาตรฐานผ่านหน่วยความจำภายนอก เช่น เอสดีการ์ด เป็นต้น และยังมีการปรับปรุงโปรแกรมโทรศัพท์และโปรแรมความปลอดภัยเพิ่มเติม 
รุ่น 5.0 ได้เปิดตัวพร้อมกับเครื่องรุ่น ทังสเตน ที และเป็นเวอร์ชันแรกที่สนับสนุน ระบบประมวลผลแบบอาร์ม (ARM architecture) เพื่อให้ระบบสนับสนุนการทำงานแบบอาร์ม แอปพลิเคชันต่าง ๆ จะต้องทำงานอยู่บนสภาวะจำลองที่เรียกว่า ปาล์มแอปพลิเคชันคอมพาทิบิลิทีเอนวิโรเมนท์ (Palm Application Compatibility Environment หรือ PACE) และเพื่อความเข้ากันได้ดีของซอฟต์แวร์บนสภาวะจำลอง แอปพลิเคชันเดิมจะต้องประมวลผลด้วยระบบอาร์มด้วยความเร็วที่สูงกว่าเดิม ส่วนซอฟต์แวร์ใหม่จะสามารถทำงานบนระบบประมวลผลอาร์มโดยตรงด้วยพีเอ็นโอ (PACE Native objects) ซึ่งเป็นชุดคำสั่งการทำงานบนอาร์มขนาดเล็ก
ปาล์มโอเอส 5.2 และ 4.1.2 (ในรุ่นที่ออกมาในภายหลัง) ได้มีการเพิ่มฟังก์ชัน กราฟฟิตี2 เข้ามา
ปาล์มซอร์สได้ทำการเปิดตัวปาล์มโอเอส 6 ในปีค.ศ. 2003(พ.ศ. 2546)
การเปลี่ยนแปลงและพัฒนา

เป็นเวลาหลายปีที่ปาล์มซอร์สได้พัฒนาและขายสิทธิ์ในการใช้ปาล์มโอเอส 5
โครงร่างของปาล์มโอเอส 6 ได้ถูกส่งให้ผู้ผลิตเครื่องมือถือในเดือน กุมภาพันธ์ ค.ศ. 2004 (พ.ศ. 2547) ซึ่งในรุ่นนี้จะรองรับแอปพลิเคชันที่ทำงานบนสถาปัตยกรรมแบบอาร์มโดยตรงและการสนับสนุนทางมัลติมีเดียที่ดียิ่งขึ้น
ในเดือนกุมภาพันธ์ ค.ศ. 2004 (พ.ศ. 2547) ปาล์มซอร์สได้ประกาศชื่อที่ใช้ในการพัฒนาพร้อมประกาศว่าการพัฒนาปาล์มโอเอสรุ่นที่ 5.x จะไม่ทำให้การพัฒนารุ่นที่ 6.x หยุดชะงักลง โดยรุ่นที่ 5 มีชื่อที่ใช้ในการพัฒนาว่า การ์เนต ส่วนรุ่นที่ 6 มีชื่อในการพัฒนาว่า โคบอลต์
ในเดือนกันยายน ค.ศ. 2004 (พ.ศ. 2547) ปาล์มซอร์สได้เปิดเผยคุณสมบัติของปาล์มโอเอสโคบอลต์รุ่น 6.1 ซึ่งจะรองรับหน้าจอที่ทำงานด้วยความละเอียดที่สูงขึ้น ระบบโทรศัพท์ที่ได้รับการออกแบบใหม่ การใช้งานด้วยมือข้างเดียว และรูปแบบตัวอักษรที่มีให้เลือกใช้งานมากขึ้น
หลังจากปี ค.ศ. 2004 (พ.ศ. 2547) ปาล์มซอร์สได้ประกาศว่ารุ่นถัดไปของปาล์มโอเอสจะรองรับการทำงานบนชั้นบนสุดของลินุกซ์เคอร์เนล และด้วยสาเหตุนี้เอง จึงทำให้การพัฒนาผลิตภัณฑ์ทั้งหมดตั้งล่าช้าออกไป
ในเดือนพฤษภาคม ค.ศ. 2005 (พ.ศ. 2548) ในการประชุมนักพัฒนาของปาล์มซอร์ส ได้มีการประกาศว่า ปาล์มวันได้รับสิทธิ์ในการใช้เครื่องหมายการค้าปาล์ม โดยปาล์มวันจะให้สิทธิ์ในการใช้ชื่อกับปาล์มซอร์สและผู้รับช่วงสิทธิ์
ในเดือนกันยายน ค.ศ. 2005 (พ.ศ. 2548) ปาล์มซอร์สได้ควบรวมกิจการกับแอคเซส บริษัทซอฟต์แวร์ของญี่ปุ่น หลังจากนั้นหนึ่งเดือนปาล์มได้เปิดตัวปาล์มทรีโอ700 ซึ่งทำงานบนวินโดวส์โมเบิลเป็นสัญญาณที่บ่งชี้ได้ว่าปาล์มจะเปลี่ยนแปลงตนเองมาพัฒนาระบบปฏิบัติการ 2 ระบบบนเครื่องมือถือของตนเอง
ในเดือนกุมภาพันธ์ 2006 ปาล์มซอร์สได้เปิดตัวแอคเซสลินุกซ์แพลตฟอร์มซึ่งเป็นการเปลี่ยนแปลงครั้งล่าสุดของปาล์มโอเอสบนลินุกซ์ แต่ชื่อใหม่ของปาล์มโอเอสก็ยังไม่เป็นที่รับรู้กัน
ในปีค.ศ. 2006 (พ.ศ. 2549) ก็ยังไม่มีเครื่องมือถือที่ทำงานบนระบบปฏิบัติการปาล์มโอเอส โคบอลต์
แอปพลิเคชันที่มาพร้อมระบบปฏิบัติการปาล์มโอเอส

ปาล์มโอเอสมาพร้อมแอปพลิเคชันซึ่งมีอยู่ในเครื่องมือถือปาล์ม บางครั้งผู้ผลิตอาจทำการดัดแปลงและแอปพลิเคชันเหล่านี้ นี่คือส่วนหนึ่งของแอปพลิเคชันโดยปาล์มซอร์สที่มาพร้อมปาล์มโอเอส:
แอปพลิเคชันที่มาพร้อมระบบปฏิบัติการปาล์มโอเอส > สมุดบันทึกที่อยู่ (Address Book/Contacts)

โปรแกรมบันทึกที่อยู่ของปาล์มสามารถจัดเก็บข้อมุลส่วนตัวและแสดงโดยเรียงตามลำดับชื่อจริง ชื่อสกุล หรือตามชื่อบริษัทและชื่อสกุลก็ได้ มีช่องห้าช่องสำหรับโทรศัพท์และอีเมลซึ่งสามารถปรับเปลี่ยนได้ตามการใช้งาน เช่น ที่ทำงาน ที่บ้าน แฟกซ์ อื่น ๆ อีเมล เพเจอร์ หรือโทรศัพท์เคลื่อนที่ เป็นต้น
ตั้งแต่รุ่น 5.2.1 ใน ทังสเตน ที 3 และ ทังสเตน อี รุ่นดัดแปลงของโปรแกรมนี้ได้ออกมา รุ่นนี้ไม่ได้ทำโดยปาล์มซอร์ส แต่ทำโดยปาล์มอิงค์
แอปพลิเคชันที่มาพร้อมระบบปฏิบัติการปาล์มโอเอส > เว็บเบราว์เซอร์ เบลเซอร์ (Blazer)

เบลเซอร์เป็นเว็บเบราว์เซอร์สำหรับเครื่องคอมพิวเตอร์มือถือปาล์ม รุ่นที่ 1.0 และ 2.0 ทำงานบนปาล์มโอเอสรุ่น 3.1 หรือสูงกว่า แต่ต้องการการเชื่อมต่อผ่านพรอกซี่เซอเวอร์จึงทำให้ไม่ได้รับความนิยมมากนัก รุ่นที่ 3.0 ใช้กับเครื่อง ทรีโอ 600 รุ่นปัจจุบันของเบลเซอร์คือรุ่น 4.3  ซึ่งทำงานได้เหมือนเบราว์เซอร์ทั่วไป
แอปพลิเคชันที่มาพร้อมระบบปฏิบัติการปาล์มโอเอส > เครื่องคิดเลข (Calculator)

เครื่องคิดเลขบนปาล์มนั้นสามารถทำงานได้เหมือนกับเครื่องคิดเลขมาตรฐานพร้อมฟังก์ชันการถอดรากที่สองและหน่วยความจำขนาดเล็ก และเครื่องคิดเลขบนปาล์มยังสามารถพิมพ์ประวัติการใช้งานได้อีกด้วย
ตั้งแต่ปาล์มโอเอสรุ่น 5.4 การ์เนต เครื่องคิดเลขได้เพิ่มโหมดผู้ใช้ขั้นสูงซึ่งสามารถคำนวณได้หลากหลายยิ่งขึ้น เช่น เรขาคณิต การเงิน ตรรกศาสตร์ สถิติ น้ำหนัก พื้นที่ และปริมาตร
แอปพลิเคชันที่มาพร้อมระบบปฏิบัติการปาล์มโอเอส > โปรแกรมปฏิทิน (Date Book/Calendar)

โปรแกรมปฏิทินแสดงตารางนัดหมายแบบรายวัน รายสัปดาห์ หรือรายเดือนแบบย่อ ๆ ในการแสดงตารางนัดหมายแบบรายวันแต่ละบรรทัดหมายถึงแต่ละช่วงเวลาเป็นชั่วโมงโดยมีเวลากำกับอยู่ที่ด้านซ้ายของบรรทัด โดยเส้นเชื่อมระหว่างเวลาบรรทัดหมายถึงเวลาเริ่มต้นและสิ้นสุดของเหตุการณ์นั้น ๆ บรรทัดที่ว่างเปล่าหมายถึงไม่มีเวลานัดหมาย และการเพิ่มนัดหมายใหม่ให้แตะที่บรรทัดที่ว่างเปล่า
การนัดหมายสามารถตั้งปลุกก่อนเวลานัดหมายตามที่กำหนดไว้ได้ และจะมีการปลุกเมื่อถึงเวลาไม่ว่าเครื่องกำลังปิดอยู่
การนัดหมายสามารถกำหนดให้เวียนกลับมาตามรอบเวลาที่กำหนดไว้ เป็นวัน เดือน สัปดาห์ หรือปีและยังสามารถใส่บันทึกไว้ได้อีกด้วย
ในปาล์มโอเอสรุ่นที่ 5.2.1 ปาล์มอิงค์ได้จัดทำโปรแกรมนี้ขึ้นมาใหม่โดยใช้ในเครื่องรุ่น ทังสเตน ที3 ทังสเตน อี ที่เพิ่มคุณสมบัติในการจัดกลุ่มให้กับแต่ละการนัดหมาย ใส่สีให้แก่การนัดหมายในแต่ละกลุ่ม และยังสามารถแสดงผลตารางนัดหมายในรูปแบบที่คล้ายกับในเครื่องวินโดวส์ โมบายล์อีกด้วย
แอปพลิเคชันที่มาพร้อมระบบปฏิบัติการปาล์มโอเอส > โปรแกรมบันทึกการใช้จ่าย (Expense)

โปรแกรมนี้ใช้สำหรับการบันทึกการใช้จ่ายต่าง ๆ แต่ไม่สามารถคำนวณยอดรวมได้จากบนเครื่องปาล์ม ผู้ใช้ต้องทำการโอนถ่ายข้อมูลกับเครื่องคอมพิวเตอร์และดูข้อมูลการใช้จ่ายจากโปรแกรมสเปรดชีท เช่น  ไมโครซอฟท์เอกซ์เซล 
หมายเหตุ : โปรแกรมนี้ไม่ได้มีในเครื่องปาล์มทุกเครื่อง
แอปพลิเคชันที่มาพร้อมระบบปฏิบัติการปาล์มโอเอส > โปรแกรมโอนถ่ายข้อมูล (HotSync)

โปรแกรมนี้มีชื่อเรียกว่า "ฮอตซิงค์ (HotSync)" มีหน้าที่ในการเชื่อมโยงข้อมูลกับคอมพิวเตอร์ส่วนบุคคลเพื่อทำการสำรองข้อมูล โปรแกรมนี้ใช้งานโดยการกดปุ่มที่อยู่บนแท่นวางหรือสายเชื่อมโยงข้อมูลของเครื่องปาล์ม ข้อมูลจากแอปพลิเคชันต่าง ๆ บนเครื่องปาล์มจะเชื่อมโยงกับแอปพลิเคชันนั้นบนเครื่องคอมพิวเตอร์ส่วนบุคคล และจะทำการเพิ่มเติม แก้ไข หรือเปลี่ยนแปลงข้อมูลให้ตรงกัน
การสำรองข้อมูลมีประโยชน์เมื่อเครื่องปาล์มหายหรือถูกทำลายจนต้องทำการตั้งค่าเริ่มต้นใหม่ ทำให้ข้อมูลหายทั้งหมด หรือเมื่อผู้ใช้ทำการเปลี่ยนเครื่องปาล์มรุ่นใหม่ โปรแกรมนี้จะทำหน้าที่สำรองข้อมูลเพื่อนำมาจัดเก็บบนเครื่องปาล์มดังเดิม
แอปพลิเคชันที่มาพร้อมระบบปฏิบัติการปาล์มโอเอส > โปรแกรมจดบันทึก (Memo Pad/Memos)

โปรแกรมจดบันทึกนี้สามารถบันทึกตัวอักษรได้ถึง 4,000 ตัวอักษร และสามารถจัดกลุ่มบันทึกได้ โดยจัดเก็บข้อมูลในรูปของตัวอักษร ไม่ใช่รูปภาพ
ตั้งแต่ปาล์มโอเอสรุ่น 5.2.1 ปาล์มอิงค์ได้จัดทำรุ่นดัดแปลงขอโปรแกรมนี้ออกมา ซึ่งสามารถใส่ข้อความได้มากถึง 32 เมกะไบต์
แอปพลิเคชันที่มาพร้อมระบบปฏิบัติการปาล์มโอเอส > โน้ตแพด (Note Pad)

โน้ตแพดเป็นแอปพลิเคชันที่ใช้ในการวาดภาพ หรือเขียนบันทึกสั้น ๆ ด้วยลายมือซึ่งที่เก็บในรูปแบบของรูปภาพจึงไม่ได้มีการแปลงลายมือให้เป็นตัวอักษร เหมาะสำหรับการบันทึกสั้นๆอย่างรวดเร็วแต่ไม่เหมาะกับการจดบันทึกยาว ๆ ในหนึ่งหน้าจะสามารถจุคำได้ประมาณ 10 คำและใหญ่พอที่จะเขียนแผนที่แบบง่าย ๆ ด้วย โดยสามารถเลือกขนาดเส้นได้สามขนาด และที่ลบสำหรับลบเส้นออก และในบางรุ่นยังสามารถเลือกสีพื้นหลังได้อีกด้วย
แอปพลิเคชันนี้เริ่มมีในปาล์มโอเอสรุ่นที่ 4.0 ยกเว้นเครื่องปาล์ม เอ็ม100 ที่ใช้ระบบปาล์มโอเอสรุ่นที่ 3.51
แอปพลิเคชันที่มาพร้อมระบบปฏิบัติการปาล์มโอเอส > รายการสิ่งที่ต้องทำ (To Do List/Tasks)

เป็นแอปพลิเคชันง่าย ๆ ที่ใช้ในการจดบันทึกสิ่งที่ต้องทำ มีการจัดแบ่งระดับความสำคัญของสิ่งที่ต้องทำ วันกำหนดส่ง และหมวดหมู่ อีกทั้งยังสามารถแนบบันทึกไว้ได้อีกด้วย ในการจัดเรียงรายการสิ่งที่ต้องทำสามารถจัดเรียงได้โดยเรียงจากวันที่กำหนด ความสำคัญ หรือหมวดหมู่
ตั้งแต่ปาล์มโอเอสรุ่น 5.2.1 ในเครื่องทังสเตน ที3 และทังสเตน อี ปาล์มอิงค์ได้ออกรุ่นดัดแปลงของแอปพลิเคชันนี้ออกมาซึ่งเพิ่มความสามารถในการตั้งปลุกเตือนและสามารถตั้งให้ทวนรายการสิ่งที่ต้องทำซ้ำได้
แอปพลิเคชันที่มาพร้อมระบบปฏิบัติการปาล์มโอเอส > ปาล์มโฟโต้ (Palm photo) /มีเดีย (Media)

ปาล์มไพล็อตในช่วงแรกนั้นไม่ได้มีแอปพลิเคชันในการเปิดรูปภาพ จนใน ค.ศ. 1997 (พ.ศ. 2540) ได้มีการพัฒนาแอปพลิเคชันนี้ขึ้นมา โดยมีชื่อว่าอิมเมจวิวเวอร์ 3 (Image Viewer III) และหลังจากนั้นจึงมีแอปพลิเคชันในการเรียกดูรูปภาพสำหรับปาล์มออกมามากมาย
ในค.ศ. 2006 (พ.ศ. 2549) ปาล์มรุ่นใหม่ทั้งหมดได้มีการบรรจุแอปพลิเคชันปาล์มโฟโต้ซึ่งใช้ในการสร้างอัลบั้มดิจิตอลเพื่อเรียกดูบนปาล์ม เช่นเดียวกับแอปพลิเคชันด้านรูปภาพอื่น ๆ ภาพสามารถส่งโดยใช้อินฟราเรด บลูทูธ ไปยังอุปกรณ์มือถืออื่น ๆ ได้ หรือแนบกับอีเมล ที่ส่งจากปาล์มได้ แอปพลิเคชันนี้สามารถแสดงภาพได้ทั้งแบบสไลด์และแบบเต็มหน้าจอได้
การแก้ไขภาพสามารถทำได้โดยแอปพลิเคชันปาล์มโฟโต้ที่อยู่บนระบบวินโดวส์ และเมื่อแก้ไขแล้วการแก้ไขก็จะส่งผลมาที่แอปพลิเคชันบนเครื่องปาล์มเมื่อมีการโอนถ่ายข้อมูล
แอปพลิเคชันปาล์มโฟโต้มีการบรรจุอยู่ในเครื่อง ไซร์ 71, ทังสเตน ซี, ทังสเตน อี, ทังสเตน ที2, ทังสเตน ที3 และอื่น ๆ อีกเล็กน้อย ส่วนปาล์ม แซด22 ใช้แอปพลิเคชัน สแปลชโฟโต้ (SplashPhoto) รุ่นไลต์ ซึ่งไม่มีคุณสมบัติครบทั้งหมดของแอปพลิเคชัน หลังจากปาล์มโอเอส รุ่น 5.2.8 ตั้งแต่ปาล์ม ไซร์ 72 แอปพลิเคชันปาล์มโฟโต้ได้ถูกแทนที่ด้วยแอปพลิเคชัน มีเดีย ซึ่งสามารถจัดการและแสดงได้ทั้งภาพและวิดีโอ
แอปพลิเคชันที่มาพร้อมระบบปฏิบัติการปาล์มโอเอส > การอัดเสียง (Voice recording)

เครื่องปาล์มบางรุ่นสามารถอัดเสียงได้ โดยเครื่องปาล์มรุ่นปัจจุบันที่สามารถอัดเสียงได้ประกอบด้วย ทรีโอ 700พี, ไลฟ์ไดร์ฟ, ทังสเตน ที2 ที3 และไซร์72
แอปพลิเคชันที่มาพร้อมระบบปฏิบัติการปาล์มโอเอส > การตั้งค่าการทำงาน (Preferences)

แอปพลิเคชันนี้ใช้ในการเรียกที่ใช้ในการปรับตั้งค่าในส่วนต่าง ๆ ของเครื่อง ซึ่งมีประมาณ 15 หัวข้อการปรับแต่ง ตัวอย่างหัวข้อการปรับแต่ง เช่น การอ่านตัวอักษร (กราฟิตี) เสียง เมนูลัด การตั้งค่าด้านเครือข่าย และเวลาของระบบ
แหล่งข้อมูลอื่น

ปาล์ม - เครื่องคอมพิวเตอร์มือถือและอุปกรณ์ ปาล์ม
ปาล์มซอร์ส - ผู้พัฒนาระบบปฏิบัติการ ปาล์มโอเอส
มิสเตอร์ปาล์มดอตคอม เก็บถาวร 2006-04-24 ที่ เวย์แบ็กแมชชีน - ชุมชนผู้ใช้ปาล์มโอเอสในประเทศไทย
เคลียร์

| เคลียร์ |
| --- | --- |
ที่เกิด:  กรุงเทพมหานคร ประเทศไทย
แนวเพลง: ป็อปร็อก
ช่วงปี: พ.ศ. 2550–ปัจจุบัน
ค่ายเพลง: จีนี่ เรคคอร์ด (พ.ศ. 2550 - ปัจจุบัน)

สมาชิก: รัณนภันต์ ยั่งยืนพูนชัย ณัฐวัฒน์ แสงวิจิตร นัฐ นิลวิเชียร
อดีตสมาชิก: ปนัสฐ์  นาครำไพ คียาภัทร โพธิ์วงศ์ไพรเลิศ
เคลียร์ (อังกฤษ: Klear) ศิลปินกลุ่มจากสังกัดจีนี่ เรคคอร์ด ในเครือจีเอ็มเอ็ม แกรมมี่ สร้างชื่อมาจากการประกวดวงดนตรีระดับมหาวิทยาลัย จนไปสะดุดตา ต้า พาราด็อก จนมีโอกาสเล่นเป็นวงเปิดให้บอดี้สแลมในคอนเสิร์ตเปิดอัลบั้ม Save My Life ด้วยพลังเสียงอันทรงพลังของแพท ปัจจุบันทางวงเคลียร์มีผลงานออกมาแล้ว 5 อัลบั้ม กับเพลงประกอบละครที่ได้รับความนิยมอีกหลายเพลง ในปี 2558 เคลียร์ห่างหายไปถึงสามปี พวกเขากลับมาพร้อมกับซิงเกิ้ล กระโดดกอด ที่ถูกปล่อยเมื่อวันที่ 28 พฤษภาคม 2558
พร้อมกับปล่อยเพลงช้า ต่อเนื่องกันมากับซิงเกิ้ล "สิ่งของ" ที่ได้รับผลตอบรับจากแฟนเพลงเป็นอย่างดีด้วยยอดชมบน YouTube กว่า 150 ล้านครั้งและได้รับรางวัล วงดนตรียอดเยี่ยม จากไนน์เอ็นเตอร์เทน อวอร์ดส์ ในปี 2559
ประวัติ

เคลียร์เริ่มต้นจากประกวดดนตรีจากเวทีประกวดจำนวนมาก จนได้มีโอกาสร่วมงานในสังกัด จีนี่ เรคคอร์ด  เมื่อปี พ.ศ. 2551 เคลียร์เปิดตัวอัลบั้มชุดแรก Stay Alive มีเพลงที่ได้รับความนิยมอย่าง หนี
หนึ่งปีถัดมา พ.ศ. 2552 วงเคลียร์ได้เป็นที่รู้จักกันทั้งประเทศอย่างเต็มตัว และปีถัดมา พ.ศ. 2553 วงเคลียร์ก็ได้ปล่อยอัลบั้มชุดที่ 2 "Brighter Day" มีเพลงที่ได้รับความนิยมอย่าง "ความทรมานที่แสนมีความสุข" "เล่นของสูง" "Brighter Day" "จะรักหรือจะร้าย" "แด่เธอที่รัก" และ "รักไม่ต้องการเวลา" ซึ่งเพลงรักไม่ต้องการเวลาเป็นเพลงสัญลักษณ์ประจำวง
2 ปีถัดมา พ.ศ. 2555 วงเคลียร์ออกอัลบั้มชุดที่สาม "The Storyteller" มีเพลงที่ได้รับความนิยมอย่าง "อดทนกับความเหงา" "ผีเสื้อที่หายไป" และ "คำยินดี" และในปี 2557 เคลียร์ก็ได้ร่วมแสดงคอนเสิร์ต 16 ปีแห่งความร็อค ปีถัดมาพวกเขาได้ปล่อยซิงเกิ้ลหลังจากห่างหายไปถึงสามปีพร้อมกับซิงเกิ้ลลำดับแรก กระโดดกอด จากอัลบั้มชุดใหม่ ที่ถูกปล่อยเมื่อวันที่ 28 พฤษภาคม 2558
สมาชิกของวง

รัณนภันต์ ยั่งยืนพูนชัย (แพท) - ร้องนำ เกิดวันที่ 24 ตุลาคม พ.ศ. 2526 เกิดที่ อำเภอเมืองพิษณุโลก จังหวัดพิษณุโลก (พ.ศ. 2550 - ปัจจุบัน)
ณัฐวัฒน์ แสงวิจิตร (ณัฐ) - กีต้าร์ เกิดวันที่ 8 พฤษภาคม พ.ศ. 2524 เกิดที่ เขตภาษีเจริญ กรุงเทพมหานคร (พ.ศ. 2550 - ปัจจุบัน)
นัฐ นิลวิเชียร (นัฐ) - กลอง เกิด 22 สิงหาคม พ.ศ. 2531 เกิดที่ อำเภอพิมาย จังหวัดนครราชสีมา (พ.ศ. 2550 - ปัจจุบัน)
ปนัสฐ์ นาคนำไพ (พ้อยท์) - เปียโน, คีย์บอร์ด เกิด 24 มิถุนายน พ.ศ. 2530 เกิดที่ อำเภอเมืองร้อยเอ็ด จังหวัดร้อยเอ็ด (พ.ศ. 2552 - 2560)
คียาภัทร โพธิ์วงศ์ไพรเลิศ (คี) – เบส เกิด 1 มกราคม พ.ศ. 2532 เกิดที่ เขตบางบอน กรุงเทพมหานคร (พ.ศ. 2550 - 2567)
จุดยืนทางการเมือง

ภายหลังการยุติการทำหน้าที่สมาชิกผู้แทนราษฎรของ พิธา ลิ้มเจริญรัตน์ รัณนภันต์ นักร้องนำของวง ได้โพสต์ภาพพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 โดยเน้นมาตรา 1 ที่ระบุไว้ว่า "มาตรา 1 อำนาจสูงสุดของประเทศนั้นเป็นของราษฎรทั้งหมด"
ผลงาน > อีพี

| ชื่ออัลบั้ม | ปีที่วางแผง | รายชื่อเพลง |
| --- | --- | --- |
| Klear |  วางจำหน่าย: 11 พฤศจิกายน 2549  ค่าย อิสระ  รูปแบบ: ซีดี(จำหน่ายที่งานแฟตเฟสติวัล ครั้งที่ 6) |  ขอ  ไป  เธอมัน  ไม่อยากหายใจ (Piano Version) |
ผลงาน > สตูดิโออัลบั้ม

| ชื่ออัลบั้ม | ปีที่วางแผง | รายชื่อเพลง |
| --- | --- | --- |
| Stay Alive |  วางจำหน่าย: 22 มกราคม 2551  รูปแบบ: ซีดี, ดาวน์โหลด  ค่าย: จีนี่เรคอร์ดส |  ขอสักคน  ไม่อยากหายใจ  เธอมัน  หาย  Stay Alive  พ้นผ่าน  ดั่งดวงดาว  Hear Me  ไกล  ไป  หนี |
| Brighter Day |  วางจำหน่าย: 26 กุมภาพันธ์ 2553  รูปแบบ: ซีดี, ดาวน์โหลด  ค่าย: จีนี่เรคอร์ดส |  ความทรมานที่แสนมีความสุข  รักไม่ต้องการเวลา  อธิษฐาน  One Way  นาทีสุดท้าย  Brighter Day (ร่วมกับ กอล์ฟ พิชญะ)  Interlude For my Beloved  แด่เธอที่รัก  จักรวาล..กาลนิรันดร์  หลับตา กลั้นใจ บอกลา  เล่นของสูง (เพลงประกอบละคร แจ๋วใจร้ายกับคุณชายเทวดา)  จะรักหรือจะร้าย (เพลงประกอบ ละครกุหลาบเหนือเมฆ) |
| The Storyteller |  วางจำหน่าย: 17 พฤษภาคม 2555  รูปแบบ: ซีดี, ดาวน์โหลด  ค่าย: จีนี่เรคอร์ดส |  เพลงนี้ (ใครบางคนแต่งให้เธอ)  อดทนกับความเหงา  เธออยู่ที่ไหน (ร่วมกับ คณิตกุล เนตรบุตร)  Never Say Goodbye  วันนี้วันอะไร  ผีเสื้อที่หายไป  รูปวาดบนภาพถ่าย  ไม่มีทางได้ฟรี  คำยินดี  สิ่งที่สำคัญไม่อาจมองเห็นได้ด้วยตา  ดั่งฝันฉันใด (เพลงประกอบละคร หัวใจรักข้ามภพ)  แพ้ใจ (เพลงประกอบละคร คู่แค้นแสนรัก)  สุดฤทธิ์สุดเดช (เพลงประกอบละคร คู่แค้นแสนรัก) (ต้นฉบับ ใหม่ เจริญปุระ)  คนในฝัน (เพลงประกอบภาพยนตร์ บางคนแคร์ แคร์บางคน) |
| Silver Lining |  วางจำหน่าย: 6 กรกฎาคม 2560  รูปแบบ: ซีดี, ดาวน์โหลด  ค่าย: จีนี่เรคอร์ดส |  ปม  กระโดดกอด  อาจจะเป็นเธอ (ร่วมกับ โพลีแคต)  ครั้งหนึ่งไม่ถึงตาย (เพลงประกอบซีรีส์ Club Friday The Series 9 รักครั้งหนึ่ง ที่ไม่ถึงตาย)  ถึงคนที่ยังหายใจ  อีกฝั่ง  พันหมื่นเหตุผล  Silver Lining  สิ่งของ  Sweet Goodbye (Interlude)  เหมือนในวันเก่า |
| Glow In The Dark |  วางจำหน่าย: 16 กรกฎาคม 2563  รูปแบบ: ซีดี, ดาวน์โหลด  ค่าย: จีนี่เรคอร์ดส์ |  ถ้าฉันเป็นแม่เธอ  รักให้ตาย  Rain Song  ให้ความลับมันตายไปกับตัวฉัน  Move On  เสมอตลอดมา (ร่วมกับ เนม เก็ตสึโนวา)  ให้เธอตายก่อน  เอาที่สบายใจ  ที่ปลอดภัย  หลังจากเธอ |
ผลงาน > อัลบั้มรวมเพลง

| ชื่ออัลบั้ม | ปีที่วางแผง |
| --- | --- |
Best Collection:  วางจำหน่าย: 4 ธันวาคม 2558  รูปแบบ: ซีดี, ดาวน์โหลด  ค่าย: จีเอ็มเอ็ม แกรมมี่
ผลงาน > ซิงเกิล

| ปี | ชื่อเพลง | อันดับเพลงสูงสุด> IW Chart  | อัลบั้ม |
| --- | --- | --- | --- |
| 2551 | "หาย" | — | Stay Alive |
| 2551 | "ไม่อยากหายใจ" | — | Stay Alive |
| 2551 | "หนี" | — | Stay Alive |
| 2552 | "รักไม่ต้องการเวลา" | — | Brighter Day |
| 2552 | "เล่นของสูง" (ต้นฉบับ บิ๊กแอส,ประกอบละคร แจ๋วใจร้ายกับคุณชายเทวดา) | — | Brighter Day |
| 2552 | "จะรักหรือจะร้าย" (ประกอบละคร กุหลาบเหนือเมฆ) | 1 | Brighter Day |
| 2553 | "Brighter Day" (ร่วมกับ กอล์ฟ พิชญะ) | 6 | Brighter Day |
| 2553 | "ความทรมานที่แสนมีความสุข" | — | Brighter Day |
| 2553 | "แด่เธอที่รัก" | — | Brighter Day |
| 2553 | "ดั่งฝันฉันใด" (ประกอบละคร หัวใจรักข้ามภพ) | — | The Storyteller |
| 2554 | "แพ้ใจ" (ต้นฉบับ ใหม่ เจริญปุระ, ประกอบละคร คู่แค้นแสนรัก) | — | The Storyteller |
| 2554 | "สุดฤทธิ์สุดเดช" (ต้นฉบับ ใหม่ เจริญปุระ, ประกอบละคร คู่แค้นแสนรัก) | — | The Storyteller |
| 2554 | "อดทนกับความเหงา" | 2 | The Storyteller |
| 2555 | "คำยินดี" | 3 | The Storyteller |
| 2555 | "ผีเสื้อที่หายไป" | — | The Storyteller |
| 2556 | "ร่มสีเทา" (ต้นฉบับ วัชราวลี, ประกอบละคร ตะวันฉายในม่านเมฆ) | 17 | แรงปรารถนา |
| 2558 | "กระโดดกอด" | 8 | Silver Lining |
| 2558 | "สิ่งของ" | 1 | Silver Lining |
| 2559 | "อาจจะเป็นเธอ" (ร่วมกับ โพลีแคต) | 4 | Silver Lining |
| 2560 | "พันหมื่นเหตุผล" | 1 | Silver Lining |
| 2560 | "ไว้ใจ" (ต้นฉบับ วงไฮดร้า) | 2 | ไม่มีอัลบั้ม |
| 2560 | "ครั้งหนึ่งไม่ถึงตาย" | 1 | Silver Lining |
| 2561 | "เหมือนในวันเก่า" | 1 | Silver Lining |
| 2561 | "ซักกะนิด" (ต้นฉบับ ทาทา ยัง) | 2 | Play 2 |
| 2561 | "นาทีที่ยิ่งใหญ่" (ต้นฉบับ คริสติน่า อากีล่าร์, ประกอบละคร สงครามนักปั้น) | 3 | ไม่มีอัลบั้ม |
| 2561 | "รักหรือหลอก(สาบาน?)" (ประกอบละคร ยุทธการปราบนางมาร) | 4 | ไม่มีอัลบั้ม |
| 2562 | "ให้นานกว่าที่เคย" (ร่วมกับ ไผ่ พงศธร) | — | JOOX Original Album 100x100 |
| 2562 | "ทัชที่ดีต่อใจ" (ร่วมกับ อุรัสยา เสปอร์บันด์) | — | ไม่มีอัลบั้ม |
| 2563 | "ถ้าฉันเป็นแม่เธอ" | — | Grow In The Dark |
| 2563 | "รักให้ตาย" | — | Grow In The Dark |
| 2565 | "รักฉันรึเปล่า" (ประกอบละคร สิเน่หาส่าหรี) |  | ไม่มีอัลบั้ม |
| 2567 | "แลกด้วยหัวใจ (Unspoken Truth)" (ประกอบซีรีส์ แม่หยัว) |  | ไม่มีอัลบั้ม |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553
ผลงานอื่น

แขกรับเชิญคอนเสิร์ต Room39 : The Truth in Room39 concert ที่ ไบเทค บางนา
แขกรับเชิญคอนเสิร์ต 10 ปี ว่าน โซโลอิสท์ อะโลนเวร่า คอนเสิร์ต ตอน คนดีศรีขาวจ๋อง ของ ธนกฤต พานิชวิทย์ (เฉพาะแพท Klear) ที่ อิมแพ็ค อารีนา เมืองทองธานี
เพลง ฉันอยู่ตรงนี้ข้าง ๆ เธอ (ประกอบภาพยนตร์ รักฉันอย่าคิดถึงฉัน)
คอนเสิร์ต KLEAR CONCERT : THE FIRST SPACE วันที่ 1 กรกฎาคม พ.ศ. 2560 ที่เมืองไทย จีเอ็มเอ็มไลฟ์เฮาส์
รางวัล

| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2566 | โทตี้มิวสิกอวอร์ดส์ 2022 | เพลงศิลปินกลุ่มยอดนิยม | "ถามเพื่ออะไร" | เสนอชื่อเข้าชิง |
แหล่งข้อมูลอื่น

ข้อมูลศิลปิน
| ด ค กเคลียร์ |
| --- | --- |
 รัณนภันต์ ยั่งยืนพูนชัย  ณัฐวัฒน์ แสงวิจิตร  คียาภัทร โพธิ์วงศ์ไพรเลิศ  นัฐ นิลวิเชียร  ปนัสฐ์ นาครำไพ 
สตูดิโออัลบั้ม:  สเตย์อะไลฟ์  ไบรเทอร์เดย์  สตอรีเทลเลอร์ 
ซิงเกิล:  "ความทรมานที่แสนมีความสุข"  "รักไม่ต้องการเวลา"  "ไบรเทอร์เดย์"  "แด่เธอที่รัก"  "เล่นของสูง"  "อดทนกับความเหงา"  "ผีเสื้อที่หายไป"  "คำยินดี"  "ดั่งฝันฉันใด"  "แพ้ใจ"  "สุดฤทธิ์สุดเดช"  "คนในฝัน" 
บทความที่เกี่ยวข้อง:  จีนี่เรคอร์ดส 
| ด ค กจีนี่เรคอร์ดส |
| --- | --- |
ผู้บริหาร:  วิเชียร ฤกษ์ไพศาล 
ศิลปินในปัจจุบัน:  กวาง เอบีนอร์มัล  กะลา  ขมิ้น กิ่งศักดิ์  เคลียร์  โจอี้ ภูวศิษฐ์  เดอะมูสส์  โนมอร์เทียร์  บอดี้สแลม  บอย พีซเมกเกอร์  บิ๊กแอส  ปั้น แบชเชอร์  ปาล์มมี  เปเปอร์ เพลนส์  โปเตโต้  พลพล  พาราด็อกซ์  เรโทรสเปกต์  ลาบานูน  โลโมโซนิก  เยสเซอร์เดส์  สวีตมัลเล็ต  อินสติงต์ 
คอนเสิร์ต:  จีนี่เฟสต์ 16 ปีแห่งความร็อก (2014)  จีนี่เฟสต์ 19 ปี กว่าจะร็อกเท่าวันนี้ (2018) 
ส่วนเกี่ยวข้อง:  จีราฟเรคอร์ดส  ยีนแล็บ  จีเอ็มเอ็ม แกรมมี่ จีเอ็มเอ็ม มิวสิค
สถาบันเพื่อการยุติธรรมแห่งประเทศไทย (องค์การมหาชน)

| --- | --- |
Thailand institute of Justice (Public Organization)
ตราสัญลักษณ์
ภาพรวมสถาบัน
ก่อตั้ง: 13 มิถุนายน พ.ศ. 2554; 13 ปีก่อน (2554-06-13)
ประเภท: องค์การมหาชน
สำนักงานใหญ่: เลขที่ 999 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210
งบประมาณต่อปี: 161,638,000 บาท (พ.ศ. 2568)
ฝ่ายบริหารสถาบัน: พิเศษ สอาดเย็น, ผู้อำนวยการ อณูวรรณ วงศ์พิเชษฐ์, รองผู้อำนวยการ
ต้นสังกัดสถาบัน: กระทรวงยุติธรรม
เว็บไซต์: www.tijthailand.org
สถาบันเพื่อการยุติธรรมแห่งประเทศไทย (องค์การมหาชน) (อังกฤษ: Thailand Institute of Justice (Public Organization)) เป็นสถาบันที่ได้จัดตั้งตามพระราชกฤษฎีกาจัดตั้งสถาบันเพื่อการยุติธรรมแห่งประเทศไทย (องค์การมหาชน) พ.ศ. 2554  เมื่อวันที่ 13 มิถุนายน พ.ศ. 2554 ภารกิจสำคัญของ TIJ คือ การส่งเสริมให้เกิดการอนุวัติ “ข้อกำหนดกรุงเทพ” หรือข้อกำหนดสหประชาชาติว่าด้วยการปฏิบัติต่อผู้ต้องขังหญิงและมาตรการที่ไม่ใช่การคุมขังสำหรับผู้กระทำความผิดหญิง (The Bangkok Rules) รวมถึงส่งเสริมมาตรฐานสหประชาชาติอื่นๆ ที่เกี่ยวข้อง โดยเฉพาะด้านเด็กและสตรีในกระบวนการยุติธรรม อีกทั้งยังทำหน้าที่ขับเคลื่อนประเด็นสำคัญต่างๆ ในเวทีระหว่างประเทศ เช่น หลักนิติธรรม การพัฒนา สิทธิมนุษยชน สันติภาพ และความมั่นคง ปัจจุบันศาสตราจารย์พิเศษ ดร. กิตติพงษ์ กิตยารักษ์ เป็นประธานกรรมการ
ประวัติ

สถาบันเพื่อการยุติธรรมแห่งประเทศไทย ตั้งขึ้นมาจากโครงการ ELFI (enhancing lives of female inmates project) ในสังกัดสำนักงานกิจการยุติธรรม กระทรวงยุติธรรม ซึ่งเป็นโครงการในพระราชดำริของ สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา ซึ่งเล็งเห็นถึงความสำคัญเกี่ยวกับความอ่อนไหวทางเพศชาย–หญิงของผู้ถูกคุมขังในเรือนจำ พระองค์จึงได้ริเริ่มโครงการดังกล่าวขึ้นมาเพื่อยกระดับคุณภาพชีวิตของผู้ต้องขังหญิงในเรือนจำซึ่งกลุ่มผู้ต้องขังหญิงเปรียบเสมือนกลุ่มบุคคลที่ถูกลืมจากสังคมเนื่องจากมีจำนวนที่น้อย โดยพระองค์ภาได้ร่วมกับคณะผู้เชี่ยวชาญทางกฎหมาย และกลุ่มสิทธิมนุษยชนในการร่างกฎการปฏิบัติต่อผู้ต้องขังหญิง และมาตรการที่มิใช่การคุมขังสำหรับผู้กระทำผิดหญิงขึ้น และในท้ายที่สุดพระองค์ได้ทรงผลักดันกฎการปฏิบัติกล่าวนี้จนประสบความสำเร็จ ก้าวขึ้นไปสู่เวทีระดับโลกและได้รับความยอมรับจากสหประชาติในชื่อที่เรียกว่า ข้อกำหนดกรุงเทพ (The Bangkok Rules)
นอกจากนี้ TIJ ยังได้รับการยอมรับในระดับนานาชาติในฐานะหน่วยงานที่มีความเป็นเลิศด้านการวิจัยและมีศักยภาพด้านการป้องกันอาชญากรรม การพัฒนากระบวนการยุติธรรมทางอาญา และส่งเสริมหลักนิติธรรม โดยในวันที่ 24 พฤษภาคม 2559 สำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime – UNODC) ได้รับรองสถานะให้ TIJ เป็นสถาบันเครือข่ายแผนงานสหประชาชาติด้านการป้องกันอาชญากรรมและความยุติธรรมทางอาญา (United Nations Programme Network Institutes – PNIs) โดยเป็นสถาบัน PNI ลำดับที่ 18 ของโลก และเป็นสถาบันแรกของภูมิภาคเอเชียตะวันออกเฉียงใต้ที่ได้เข้าร่วมเป็นสมาชิกของ PNI
ต่อมาในวันพฤหัสบดีที่ 16 ธันวาคม ปี พ.ศ. 2564 ราชกิจจานุเบกษาได้เผยแพร่ พระราชกฤษฎีกาจัดตั้งสถาบันเพื่อการยุติธรรมแห่งประเทศไทย (องค์การมหาชน) พ.ศ. ๒๕๖๔ ขึ้นแทนที่พระราชกฤษฎีกาฉบับเดิมที่ถูกยกเลิกไปโดยให้มีผลบังคับใช้นับแต่วันถัดจากวันประกาศในราชกิจจานุเบกษาคือในวันศุกร์ที่ 17 ธันวาคม ปี พ.ศ. 2564
ยุทธการที่ภูเขาทาโบร์

ยุทธการในยุคผู้วินิจฉัยระหว่างทัพชาวคานาอันและทัพชาวอิสราเอล
ในหนังสือผู้วินิจฉัย (บทที่ 4 และบทที่ 5) ของคัมภีร์ฮีบรู ยุทธการที่ภูเขาทาโบร์ (อังกฤษ: Battle of Mount Tabor) เป็นการเผชิญหน้าทางการทหารระหว่างทัพของกษัตริย์ยาบินแห่งคานาอันผู้ปกครองกรุงฮาโซร์กับทัพชาวอิสราเอลที่นำโดยบาราคและเดโบราห์ ยุทธการเกิดขึ้นที่ภูเขาทาโบร์บริเวณส่วนใต้ของทะเลกาลิลี สุดด้านตะวันออกของหุบเขายิสเรเอล ห่างจากทะเลสาบกาลิลีไปทางตะวันตก 18 กิโลเมตร (11 ไมล์) ในช่วงระหว่าง 1150—1075 ปีก่อนคริสตกาล ในยุคของผู้วินิจฉัยในคัมภีร์ฮีบรู